શ્રીનગર: જમ્મુ-કાશ્મીરના કુલગામ જિલ્લાના એક ઘરમાં છુુપાયેલા આતંકવાદીઓ અને સુરક્ષા દળો વચ્ચે થયેલા ગોળીબારમાં ત્રણ આતંકીઓ માર્યા ગયા હતા અને એક જવાન શહીદ થયો હતો. જમ્મુ-કાશ્મીર પોલીસના ડીજીપી એસ.પી. વૈદ્યે આ વાતની જાણકારી પોતાના ટ્વિટર હેન્ડલ પર આપી હતી. કાજીગુંડમાં નેશનલ હાઇવે પર નુસબાંદેરગુંડમાં લશ્કરના એક કાફલા પર થયેલા હુમલા બાદ એન્કાઉન્ટર થયું હતું અને કેટલાય કલાકો સુધી ચાલેલી અથડામણ બાદ સેનાએ બે આતંકીઓને ઢાળી દીધા હતા. આ એન્કાઉન્ટરમાં અત્યાર સુધી ત્રણ આતંકવાદીઓ માર્યા ગયા છે અને એક જવાન શહીદ થયો છે.